cyanic-selkie/wikianc huggingface dataset:
எத்தியோப்பியா உள்நாட்டுப் போர் (2020-தற்போது வரை)
எத்தியோப்பியா உள்நாட்டுப் போர் கிழக்கு ஆப்பிரிக்க நாடான எத்தியோப்பியாவின் வடக்கில் அமைந்த திக்ரே பிரதேசத்தில் 3 நவம்பர் 2020 முதல் தற்போது வரை தொடர்ந்து நடந்து வரும் உள்நாட்டுப் போர் ஆகும். இந்த உள்நாட்டுப் போர் தனி நாடு கோரும், கிறித்தவர்கள் பெரும்பான்மையாக கொண்ட திக்ரே மக்கள் விடுதலை முன்னணி படையினருக்கும், எத்தியோப்பியா இராணுவத்திற்கும் இடையே நடந்து வருகிறது.
எத்தியோப்பாவில் 2019-ஆம் ஆண்டில் பெரும்பான்மை இனக் குழுக்கள் கொண்ட பகுதிகளை தனித்தனி மாகாணங்களாகப் பிரிக்கப்பட்டது. 29 ஆகஸ்டு 2020 அன்று நடத்த வேண்டிய எத்தியோப்பியப் பொதுத்தேர்தல்கள் கொரோனா தொற்று காரண்மாக 2021-ஆண்டிற்கு ஒத்திவைக்கபட்டது. ஆனால் திக்ரே மக்கள் விடுதலை முன்னணியினர் திக்ரே மாகாணத்தில் மட்டும் 2020-ஆம் ஆண்டில் சட்டமன்றத் தேர்தலை நடத்தி வெற்றி பெற்றனர். இந்த தேர்தல் சட்டவிரோதமானது என எத்தியோப்பிய அரசு அறிவித்தது.
3 நவம்பர் 2020 அன்று திக்ரே மக்கள் விடுதலை முன்னணி படைகளுக்கும், எத்தியோப்பியப் காவல் துறையினருக்கும் இடையே கலவரம் மூண்டது. எத்தியோப்பிய கூட்டாட்சி அரசுப் படைகள் 28 ந்வம்பர் 2020 அன்று திக்ரே மாகாணத்தின் தலைநகரான மெக்கல்லே நகரத்தைக் கைப்பற்றினர். ஆனால் திக்ரே மக்கள் விடுதலை முன்னணிப் படையினர் தாகள் தொடர்ந்து எத்தியோப்பிய கூட்டாட்சி அரசுப் படைகளுடன் போரிடுவதாக தெரிவித்தனர். 28 சூன் 2021 அன்று திக்ரே போராளிகள் மெக்கல்லே நகரத்தை அரசுப்படைகளிடமிருந்து மீண்டும் கைப்பற்றியதும், சூலை மாதத்தில் அருகில் உள்ள அம்ஹாரா பிரதேசம் மற்றும் அபார் பிரதேசத்திற்குள் நுழைந்தனர். 2020 நவம்பர் மாதம் துவக்கத்தில் திக்ரே மக்கள் விடுதலை முன்னணி படைகளுடன், ஒரோமோ விடுதலை இராணுவத்தினரும் (Oromo Liberation Army]] (OLA) இணைந்து கூட்டணி அமைத்து தெற்கு திக்ரே பிரதேசத்தில் உள்ள பல நகரங்களையும், நெடுஞ்சாலைகளையும் கைப்பற்றி, பின்னர் நாட்டின் தலைநகரான அடிஸ் அபாபாவை நோக்கி படையெடுத்துச் சென்றனர்.  இந்த கூட்டணி பின்னர் ஏழு சிறிய கிளர்ச்சிக் குழுக்களுடன் சேர்ந்து, எத்தியோப்பியா பிரதமர் அபிமுகமதுவின் அரசாங்கத்தை வலுக்கட்டாயமாகவோ அல்லது பேச்சுவார்த்தை மூலமாகவோ கலைத்து, பின்னர் ஒரு இடைநிலை அதிகாரத்தை உருவாக்குவதை" இலக்காகக் கொண்டனர்.  2020 நவம்பர் மற்றும் டிசம்பர் மாதங்களில், அதிகிராட் மற்றும் அதைச் சுற்றிய ஹகெரே செலாம், ஹிட்சாட்ஸ் அகதிகள் முகாமில் மற்றும் ஹுமேரா, மாய் கத்ரா ஆகிய இடங்களில் பொதுமக்களின் பாரிய சட்டத்திற்குப் புறம்பான படுகொலைகள் நடந்தன. டெப்ரே அபே மற்றும் ஆக்சாமில் குறைந்த பட்சம் 10,000 பேர் இறந்துள்ளனர், மேலும் போர் கற்பழிப்பு "தினசரி" நிகழ்வாக மாறியது, 8 வயது சிறுமிகள் மற்றும் 72 வயதுடைய பெண்கள், பெரும்பாலும் அவர்களது குடும்பத்தினர் முன்னிலையில் பலாத்காரம் செய்யப்பட்டனர.
இந்த உள்நாட்டுப் போரின் போது நவம்பர் மற்றும் டிசம்பர் 2020-ஆம் ஆண்டில் அப்பாவி மக்கள் கொத்துகொத்தாக கொல்லப்பட்டனர். 2 நவம்பர் 2021 அன்று எத்தியோப்பியா அரசு 6 மாத நெருக்கடி நிலை அறிவித்தது.
வெளி இணைப்புகள்
வரைபடங்கள்:
பகுப்பு:எத்தியோப்பியாவில் நிகழ்வுகள் பகுப்பு:எத்தியோப்பியா எத்தியோப்பியா உள்நாட்டுப் போர்கள் எத்தியோப்பியாவின் வரலாறு
பட்டியலாக்கம்
பட்டியலாக்கம் (cataloguing) என்பது நூல்கள், இதழ்கள் உட்பட்ட பல்வேறு நூலக வளங்களைப் பற்றிய தகவல்களை அட்டவணை வடிவில் ஒழுங்குபடுதி விபரநிரலை உருவாக்குதல். தற்காலத்தில் இது மேனிலைத் தரவுகளின் ஓர் அங்கமாக கொள்ளப்படுகிறது.
சீர்தரங்கள்
நூலகப் பயனர்கள் தமக்கு தேவையான வளங்களை இலகுவாக கண்டடைவதை நோக்கக் கொண்டும், இத்தகையை வளங்களையும் அவை பற்றிய தகவல்களைப் பராமரிப்பதை இலகுவாக்குவதை நோக்கக் கொண்டும் பல்வேறு அட்டவணைப்படுத்தல் சீர்தரங்கள் நடைமுறையில் உள்ளன.
தற்போது பல்வேறு சீர்தரங்கள் அனைத்துலக உசாத்துணைகள் விபரிப்பு சீர்தரத்தை (International Standard Bibliographic Description) ஒத்தவை அல்லது பின்பற்றுபவை. இவை ஒரு ஆக்கத்தைப் பற்றிய பின்வரும் தகவல்களை தொகுத்துத் தருகின்றன.
ஆங்கில உலகில் மிகவும் அதிகம் பயன்படுத்தப்படும் சீர்தரம் Anglo-American Cataloguing Rules, 2nd Edition, or AACR2 ஆகும்.
வெளி இணைப்புகள்
பகுப்பு:பட்டியலாக்கம்
மேற்புற நீர்
வலது|thumb|300x300px| ''' ஒரு நதி, ஏரி, ஈரநிலம், அல்லது கடல் போன்ற  புவியின் மேற்பரப்பில் உள்ள நீரே மேற்பரப்பு நீராகும். இது நிாலத்தடி நீர் மற்றும் வளிமண்டல நீர் ஆகியவற்றோடு வேறுபடுகிறது. உப்பு உட்செலுத்துதல் மேற்பரப்பு நீர் மழை மற்றும் நிலத்தடி நீரில் இருந்து படிவாக்கம் மூலம் நிரப்பப்படுகிறது. மேற்புற நீரானது, ஆவியாதல் மூலமாகவும், மற்றும் தாவரங்கள், விவசாயம், வாழ்க்கை, தொழில் போன்றவற்றில் மனிதகுலத்தால் பிரித்தெடுக்கப்பட்டும் கடலில் கலந்து உப்பு நீராகின்றது. '''
மேற்காேள்கள்
பகுப்பு:நீரியல் பகுப்பு:நீர் பகுப்பு:திண்டுக்கல் மாவட்ட ஆசிரியர்கள் தொடங்கிய கட்டுரைகள்
நான் வளர்த்த தங்கை
நான் வளர்த்த தங்கை 1958 ஆம் ஆண்டு வெளிவந்த தமிழ்த் திரைப்படமாகும். சி. எச். நாரயணமூர்த்தி இயக்கத்தில் வெளிவந்த இத்திரைப்படத்தில் பிரேம்நசீர், எஸ். வி. சுப்பைய்யா மற்றும் பலரும் நடித்திருந்தனர்.
குறிப்புகள்
பகுப்பு:1958 தமிழ்த் திரைப்படங்கள்‎
ராமச்சந்திர பாபு
ராமச்சந்திர பாபு, கேரள மாநில விருதுபெற்ற திரைப்பட ஒளிப்பதிவாளர். இவர் அதிகமாக மலையாளத் திரைப்படங்களுக்கு ஒளிப்பதிவு செய்திருந்தாலும் தமிழ், இந்தி, அரபி, ஆங்கில மொழித் திரைப்படங்களிலும் பங்காற்றியுள்ளார்.
இளம்பருவம்
ராமச்சந்திர பாபு தமிழ்நாட்டின் செங்கற்பட்டு மாவட்டத்தில் உள்ள மதுராந்தகத்தில் பிறந்தவர். சென்னையின் லயோலா கல்லூரியில் வேதியியல் படித்து இளநிலை பட்டம் பெற்றார். பின்னர் புனேயில் உள்ள இந்தியத் திரைத்துறை நிறுவனத்தில் சேர்ந்து திரைத்துறையில் இளநிலை பட்டம் பெற்றார்.
திரைத்துறை
வித்யார்த்திகளிலே இதே இதே என்னும் திரைப்படத்தின் மூலம் ஒளிப்பதிவாளராகத் திரைத்துறைக்கு அறிமுகமானார். இவரது முதல் வண்ணப்படமான த்வீப் இவருக்கு கேரள மாநில விருதைப் பெற்றுத் தந்தது. ரதிநிர்வேதம், சாமரம், ஒரு வடக்கன் வீரகதா ஆகிய திரைப்படங்களுக்கும் மாநில விருது பெற்றார். பகல் நிலவு உட்பட சில தமிழ்த் திரைப்படங்களுக்கும் ஒளிப்பதிவு செய்துள்ளார்.
இவர் ஒளிப்பதிவாளராகப் பணியாற்றிய திரைப்படங்களில் சில:
படத்தொகுப்பு
பகுப்பு:வாழும் நபர்கள் பகுப்பு:1947 பிறப்புகள் பகுப்பு:மலையாள நபர்கள் பகுப்பு:திரைப்பட ஒளிப்பதிவாளர்கள் பகுப்பு:காஞ்சிபுரம் மாவட்ட நபர்கள் பகுப்பு:தமிழ்நாட்டுத் திரைப்பட ஒளிப்பதிவாளர்கள்
புவாத பகுதி
புவாத (Poadh, Powadh, Puadh அல்லது Powadha) பகுதி இந்தியாவின் வடமேற்கே உள்ள |பஞ்சாபு-அரியானா மாநிலங்களில் உள்ள ஒரு நிலப்பகுதியாகும். இது சத்துலுச்சு ஆற்றுக்கும் கக்கார்-அக்குரா ஆற்றுக்கும் இடைப்பகுதியிலும், தெற்கேயும் தென்கிழக்கேயும் உள்ள அரியானா மாநிலத்தைச் சேர்ந்த அம்பாலா மாவட்டத்துக்கும், பஞ்சாபின் உரூப்பநகர் மாவட்டத்துக்கும் அருகே உள்ள ஓரிடம்.
அடிக்குறிப்புகளும் மேற்கோளும்
பகுப்பு:இந்திய சமவெளிகள் பகுப்பு:பஞ்சாப் (இந்தியா) புவியியல்
சிவசுப்பிரமணியர் கோயில், பிஜி
சிறீ சிவ சுப்பிரமணியர் கோவில் (Sri Siva Subramaniya temple) பிஜியில் நண்டி என்ற இடத்தில் உள்ள ஒரு இந்துக் கோவில் ஆகும். தெற்கு அரைக்கோளத்தில் மிகப்பெரும் இந்துக் கோவில் இதுவெனக் கூறப்படுகிறது.
வரலாற்றுப் பின்னணி
1926 ஆம் ஆண்டில் தென்னிந்திய சன்மார்க்க ஐக்கிய சங்கம் இக்கோவிலின் பழைய கட்டடத்தில் தொடங்கப்பட்டது. சன்மார்க்க சங்கத்தின் ஐம்பதாவது ஆண்டு நிறைவு 1976 ஆம் ஆண்டில் இங்கு கொண்டாடப்பட்டது. 1984 ஆம் ஆண்டில் தமிழ்நாடு அரசின் உதவியுடன் இக்கோவிலுக்கு நிரந்தரமான அர்ச்சகர் ஒருவர் தருவிக்கப்பட்டார். சிவாசாரியார் மகாலிங்கக் குருக்கள் கோவில் நிகழ்வுகளை முறைப்படி நடத்தியதை அடுத்து பெருமளவு பக்தர்கள் இங்கு வருகை தரத் தொடங்கினர்.
ஐக்கிய சங்கத்தின் 1976 பொன்விழாக் கொண்டாட்டத்தின் போது புதிய கோயிலுக்கான அடிக்கல் பழைய கோயில் பகுதியிலேயே நாட்டப்பட்டது. இந்நிகழ்வில் பிஜிக்கான இந்தியத் தூதுவர் பங்கு பற்றினார். 1983 ஆம் ஆண்டில் புதிய காணி வாங்கப்பட்டு 1984 சனவரியில் பூமி பூசை நடத்தப்பட்டது. 1984 ஏப்ரல் மாதத்தில் துணைப் பிரதமரால் புதிய கட்டடத்துக்கான அங்குரார்ப்பண நிகழ்வு நடைபெற்றது. பண்டைய திராவிடக் கட்டிடக்கலை வடிவமைப்பில் புதிய கோவில் அமைக்கப்பட்டு 1994 சூலை 15 இல் குடமுழுக்கு வைபவம் இடம்பெற்றது.
வெளி இணைப்புகள்
பகுப்பு:பிஜியில் உள்ள இந்துக் கோவில்கள்
கிறித்தவக் கொடி
கிறித்தவக் கொடி என்பது இருபதாம் நூற்றாண்டின் ஆரம்பத்தில் கிறித்தவத்தையும் கிறித்தவ உலகையும் பிரதிநிதித்துவப்படுத்த வடிவமைக்கப்பட்ட ஓர் கொடியாகும். இது வட அமெரிக்கா, ஆப்பிரிக்கா, தென் அமெரிக்கா ஆகிய இடங்களிலில் உள்ள சீர்திருத்தத் திருச்சபைகளில் பிரபல்யமிக்கது. வெள்ளை பின்புலத்தைக் கொண்டுள்ள இக் கொடியில் இடப்புறமுள்ள மேற்பகுதியில் நீல நிறப் பகுதியும் அதன் உள்ளே சிவப்பு நிறத்தில் "இலத்தீன் சிலுவை" வரையப்பட்டுள்ளது. அச்சிவப்பு நிறம் இயேசு கல்வாரியில் சிந்திய இரத்தத்தைக் அடையாயப்படுத்துகிறது. நீல நிறம் திருமுழுக்கு நீரையும் இயேசுவின் மீதுள்ள விசுவாசத்தையும் அடையாயப்படுத்துகிறது. வெள்ளை நிறம் இயேசுவின் தூய்மையை அடையாயப்படுத்துகிறது. கொடியியலின்படி, வெள்ளைக் கொடி சரணடைதலுடன் தொடர்புபட்டிருப்பதைப் போன்று, இயேசுவின் வன்முறையற்ற விவிலிய விளக்கம் கடவுளிடம் சரணடைதலுடன் தொடர்புபட்டுள்ளது. கொடியின் அளவுப் பரிமாணம், பிரிப்பு என்பன உத்தியோகபூர்வ விளக்கம் அற்று உள்ளது.
வெளி இணைப்புக்கள்
பகுப்பு:கிறித்தவக் குறியீடுகள் பகுப்பு:சமயக் கொடிகள்
புத்தூர் பட்டத்தலச்சியம்மன் கோயில்
புத்தூர் பட்டத்தலச்சியம்மன் கோயில் தமிழ்நாட்டில் கரூர் மாவட்டம், புத்தூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பட்டத்தலச்சியம்மன் சன்னதியும், விநாயகர் உபசன்னதியும் உள்ளன. இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ரெசிஃபி
பெபெரிபி ஆறும் கப்பிபரிபி ஆறும் இணைந்து அத்திலாந்திக்குப் பெருங்கடலில் சேரும் இடத்தில் ரெசிஃபி அமைந்துள்ளது. இந்நகரம் அத்திலாந்திக்குப் பெருங்கடலில் அமைந்துள்ள முதன்மையானத் துறைமுகங்களில் ஒன்றாகும். கடற்கரையை அலங்கரிக்கும் பவளப் படிப்பாறைகளைக் குறிப்பதாக இந்நகரத்தின் பெயர் அமைந்துள்ளது. பல சிற்றாறுகளும் சிறுத் தீவுகளும் 50க்கும் மேற்பட்ட பாலங்களும் இந்நகரின் சிறப்பியல்புகளாக உள்ளன. இதனால் இது "பிரேசிலிய வெனிசு" என்றழைக்கப்படுகிறது. 2010ஆம் ஆண்டுத் தரவுகளின்படி வடகிழக்கு பிரேசிலின் தலைநகரங்களில் மிக உயர்ந்த மனித வளர்ச்சிச் சுட்டெண் கொண்டதாக விளங்குகிறது.
பெர்னாம்பூக்கோ மாநிலத்தின் முதன்மை தொழில் மண்டலமாக ரெசிஃபி பெருநகர மண்டலம் விளங்குகிறது. கரும்பிலிருந்து பெறப்படும் சர்க்கரை, எத்தனால் ஆகியவை முதன்மைப் பொருட்களாக உள்ளன; இலத்திரனியல், உணவுப் பொருட்கள் ஏனைய பொருட்களாகும். அரசின் நிதிச் சலுகைகளை பயன்படுத்தி 1970களிலும் 1980களிலும் பல தொழிலகங்கள் கட்டமைக்கப்பட்டுள்ளன. தொழிலாளர் வளமும் தனியார் முதலீடுகளும் ரெசிஃபியை சாவோ பாவுலோவை அடுத்து பிரேசிலின் இரண்டாவது மிகப்பெரும் மருத்துவ மையமாக ஆக்கியுள்ளது. நிகழ்காலச் சிறப்புக் கருவிகளைக் கொண்ட நவீன மருத்துவமனைகள் அருகிருக்கும் மாநிலங்களிலிருந்து சிகிச்சை பெற நோயாளிகளை ஈர்க்கின்றன. வடகிழக்கு மண்டலத்தில் உள்ள பிற நகரங்களைப் போலவே சுற்றுலாத் துறையும் வளர்ந்து வருகிறது. ரெசிஃபியின் தெற்கே 60 km தொலைவில் அமைந்துள்ள, பிரேசிலின் மிகச்சிறந்த கடற்கரையாக பலமுறை வாக்களிக்கப்பட்டுள்ள, போர்ட்டொ டெ கலினாசு கடற்கரை  பல சுற்றுலாப் பயணிகளை ஈர்த்து வருகிறது.
இந்த நகரத்தில் பெர்னம்பூக்கோ மாநில கூட்டரசு பல்கலைக்கழகம் அமைந்துள்ளது. சிறந்த கல்வி மையமாக விளங்குகிறது. பிரேசிலின் சிறந்த கவிஞரும் அடிமைத்தனத்தை எதிர்ப்பவருமான காசுத்ரோ ஆல்வெசு இங்குதான் கல்வி பயின்றார்.
The city will be one of the host cities of the 2014 உலகக்கோப்பை காற்பந்து போட்டிகள் நடக்கும் நகரங்களில் ஒன்றாக ரெசிஃபி உள்ளது. மேலும் 2013 பிபா கூட்டமைப்புக்களின் கோப்பைப் போட்டியும் 1950 உலகக்கோப்பை காற்பந்து போட்டியும் இங்கு நடந்துள்ளன.
மேற்சான்றுகள்
பகுப்பு:உலகக்கோப்பை கால்பந்து நடைபெற்ற நகரங்கள் பகுப்பு:பிரேசிலின் நகரங்கள்
கிருஷ்ணா ந. சர்மா
'''கிருஷ்ணா ந. சர்மா (ஆங்கிலம்: Krishna N. Sharma''') உகாண்டா நாட்டைச் சேர்ந்த இந்திய ஆசிரியர் மற்றும் ஆராய்ச்சியாளர் ஆவார். இவர் உகாண்டா நாட்டில் உள்ள கம்பாலா நகரின் விக்டோரியா பல்கலைகழகத்தின் துணைவேந்தர் ஆவார்.
பின்புலம்
இவர் இந்தியாவின் உத்தரப் பிரதேசம் மாநிலத்தில் மாவ் என்ற இடத்தில் பிறந்தார்..
எழுத்தாளராக
2005 ஆம் ஆண்டு மருத்துவர் சர்மா அவர்கள் மாவில் இருந்த போதே  இலக்கிய படைப்புகளை உருவாக்கினார். இவர் 100க்கும் மேற்பட்ட துறை சார்ந்த புத்தகங்கள் எழுதியுள்ளார். அவைகளில் பல புத்தகங்கள் இயன்முறைமருத்துவ சம்பந்தப்பட்ட புத்தகங்கள் மற்றும் சில இசைகளைப் பற்றியது. மேலும் அவற்றில் சில அமேசான் நிறுவனத்தின் சிறந்த விற்பனை பட்டியலில் உள்ளது.
மேற்கோள்கள்
பகுப்பு:இயன்முறைமருத்துவர்கள் பகுப்பு:வாழும் நபர்கள் பகுப்பு:1984 பிறப்புகள்
பொருள் மேலாண்மை
பொருள் முகாமைத்துவம் அல்லது பொருள் மேலாண்மை என்பது விநியோகச் சங்கிலி யின் உருப்படியான பாகங்களைச் சார்ந்த நடவடிக்கைகளை குறிக்கும் தளவாடங்களுக்கான செயல்பாடுகளின் ஒரு கிளையாகும். குறிப்பாக இது உதிரி பாகங்களை கையகப்படுத்துதல் மற்றும் பதிலமர்த்தல், உதிரிகளை வாங்குவது மற்றும் ஆணை இடுவதற்கு தேவையான தரக் கட்டுப்பாடுகளை செயல்படுத்துதல், மற்றும் உதிரிப்பொருட்களை வாங்கக் கட்டளை இடுதல், வணிகம் செய்தல், மற்றும் பண்டசாலைகளை பராமரிப்பதற்கு தேவையான தரங்களை நிர்ணயித்து அவற்றை பராமரிப்பதைக் குறிப்பதாகும்.
இலக்கு
பொருள் முகாமைத்துவத்தின் இலக்கு முக்கிய சேவைகளை திறமையாகக் கையாள்வது மேலும் அதன் மூலம் அவற்றை திரட்டி வலுவூட்டுவதாகும். வாகனங்களை செலுத்த வேண்டிய சரியான பாதைகளை உருவாக்கி, அதன் மூலமாக தரமான சேவைகளை வழங்குதல், சரக்குகளை சரியான நேரத்தில் கொண்டு சேர்த்தல், மற்றும் வாகனங்கள் மற்றும் நடைபாதை பயனர்களுக்கு இடையே நிலவி வரும் குழப்பங்களுக்கு தீர்வு காணுதல். விநியோகிக்க வேண்டிய இடங்கள் மற்றும் சரக்குகளை ஏற்ற/ இறக்க வேண்டிய இடங்களை மேலும் திறன் படும் வகையில் நிர்வாகம் செய்து மேலும் அதிகப்படியாக இருக்கும் பொருட்களை குறைப்பதற்கு வழிவகுப்பதாகும். கடினமான மற்றும் அபாயகரமான கழிவுகளை நீக்கும்போதும், அவற்றை இருப்பு வைக்கும்போதும் மற்றும் சுழற்சிமுறையின்போதும் அதன் விலை குறைந்து காணப்படுகிறது. பயனுடைமை உள்கட்டமைப்பு மற்றும் செயலாக்கும் கருவிகளை மாற்றியமைத்தல், போன்ற உத்திகளால், அந்த இடத்தின் காட்சித் தன்மை மேலும் மேம்பட்டதாக அமைக்க உதவுகிறது.
தரக் காப்புறுதி
விநியோகச் சங்கிலியில் பங்கேற்கும் பல உதிரி பாகங்களும் பொருட்களும் அதன் தர நிர்ணயத்திற்கு ஏற்றவாறு குறைந்த தர காப்புறுதியுடன் (QA) விளங்குவதை உறுதி செய்வது பொருள் முகாமைத்துவத்தின் தலையாய கடமையாகும். ஒரு பொருளுக்கான தரத்தின் அளவை நிர்ணயம் செய்வது மற்றும் அவ்வகையில் கிடைக்கப்பெறும் உதிரி பாகங்களை கையகப்படுத்துவது போன்ற செயல்பாடுகள் எழுத்து வடிவங்களில் மற்றும் விவாதங்கள் சார்ந்த கோப்புகளில் பதிவு செய்து காணப்படும், ஆனால் பணிமனையில் ஒவ்வொரு நாளிலும் பொருள் முகாமைத்துவம் சார்ந்த நடவடிக்கைகள் மிக்கவாறும் தரக் காப்பீட்டை உறுதி செய்வதை மையமாக கொண்டதாகவே இருக்கும். பொருட்களும், பாகங்களும் கொள்முதல் ஆணையிடுவதற்கு முன்பாகவே சோதனைகளுக்கு உட்படுகின்றன மற்றும் அவற்றின் பயன்பாட்டின் போதும் சோதிக்கப்படுகின்றன, அதன் மூலம் வழங்கல் தொடரில் குறுகிய மற்றும் நீண்ட கால பிரச்சனைகள் உருவாகாமல் இருப்பதை உறுதி செய்கின்றனர். மிகையாக தானியங்கி முறைமையுடன் மற்றும் அதிகமான அளவில் உற்பத்தி திறனுடன் செயல்படும் தொழில் நிறுவனங்களில், இவ்வாறு தரக் காப்பீட்டினை உறுதி செய்வது இன்றி அமையாததாகும், தவறான பாகங்கள் அல்லது உதிரிகள் தவறாக வழங்கல் தொடரில் வழங்கப்பெற்றால் நிலையான உற்பத்தி வேகம் தடைபடும், சில நேரங்களில் உற்பத்தியை முற்றிலும் நிறுத்தி, அதனால் அது வரை தயாரித்த தரக் குறைவுடன் உற்பத்தி செய்த பொருட்களை அகற்றிய பிறகே மேலும் தரமான உற்பத்தியை மீண்டும் தொடங்க இயலும். இதனால் ஒரு சிறு தவறுக்காக மணிக் கணக்கில் திருத்த வேலைகளில் ஆலையை சார்ந்த அனைவரும் பாடு பட்டு உழைக்க வேண்டும், மேலும் அதனால் நேரமும் வீணாகும், உற்பத்தியும் மிகையாக பாதிக்கப்படும், செலவுகள் கட்டுக்கடங்காமல் போவதால் நட்டம் ஏற்படும் வாய்ப்பு அதிகரிக்கும். அப்போது உற்பத்தி இலக்கின் அட்டவணை பாதிக்கப்படும்.
தர மதிப்பீடுகள்
பொருள் முகாமைத்துவத்தின் மற்றொரு முக்கிய செயல்பாட்டு அங்கம் கீழ்படிதலை நோக்கி சீராகச் செல்வது. விநியோகச் சங்கிலி மேலாண்மை அல்லது முகாமைத்துவத்தை நிலைபடுத்த, விநியோகச் சங்கிலி செயல்முறைகள் சரியாக இருப்பதை உறுதி செய்வதற்கு பல தர மதிப்பீடுகள் கொண்ட சேவை செயல்முறைகளை பின்பற்றுவது அவசியமாகும். எடுத்துக்காட்டாக, உகந்த நேரத்தில் மட்டும் அல்லது மெலிந்த நிறைவாக்குதல் பாணிகளை பின்பற்றுகையில், அதற்கான செய்முறைகள் வேறுபடுவதோடு, அவற்றை முறைபடுத்துவதற்கு தேவையான தெளிவாற்றலும் மிகவும் முக்கியமாகும். குறிப்பாக உதிரி பாகங்களை ஒரு இடத்தில் இருந்து வாகனங்கள் மூலமாக வரவழைக்கும் பொழுது (கப்பல் வழி அல்லது இதர போக்குவரத்து இரயில் அல்லது சாலை சார்ந்த வாகனங்கள்) தொடங்கி சேமிப்புக் கிடங்குகளில் வைத்திருப்பது, மேலும் அங்கிருந்து வாங்கும் முகவர் தொடங்கி அவை சேரும் பணியிடம் வரையிலான முகாமைத்துவம் மிகவும் சிக்கலானதும், மேலும் கவனம் சிதறாமல் நமது குறிக்கோளை அடையும் வகையில் பிழைகள் எதுவும் இல்லாமல் செயலாற்ற வேண்டிய பொறுப்புணர்ச்சியுடன் செயலாக்க வேண்டிய முறைமைகள் அடங்கியதாகும். உதிரிகள் வழங்குபவரை சார்ந்து இருக்கும் கையிருப்பு முறைமைகளில் இருந்து வேறுபட்டு, நேரக் கட்டுப் பாட்டினைக் கருத்தில் கொண்டு, கணினி மூலமாக கையிருப்புகளை குறைந்த அளவில் கட்டுப்பாட்டுடன் செயல் படுத்தும் நம்பகமான ஆணையிடும் மற்றும் வரவழைக்கும், மற்றும் பல தரப்பு வழங்குவோர்களை ஒரே நேரத்தில் சமாளிக்கும் சாமர்த்தியத்துடன் விளங்கும் முறைமைகள் ஒழுங்கு படுத்த வேண்டும்.
சுழற்சி ஓட்ட நிகழ்வுகளை மேம்படுத்துதல்
வாழ்க்கையில் நிகழும் ஒவ்வொரு வகையான செயல்பாடும் திரும்பத் திரும்ப சுழற்சி ஓட்டங்கள் கொண்ட நிகழ்வுகளே என்பதை மனதில் கொண்டு நாம் செயல்பட்டால், ஒவ்வொரு இடத்திலும் நாம் காணும் மிகுதிகளைக் குறைத்து மேலும் உண்மையான பயன்பாட்டை அதிகரிக்கலாம். ஒரு திறமை வாய்ந்த பொருள் முகாமைத்துவத் திட்டம் தனித்தனி தீவுகளாக விளங்கும் வெவ்வேறு பிரச்சனைகளுக்கு ஒரு முகமான, சரியான முறையில் தடைகளை கணக்கில் எடுத்துக் கொண்டு செயல்பட்டால், அனைத்துக் காரணிகளையும் ஒன்றுபடுத்தி ஒரு ஒழுங்குமுறையுடன் கூடிய செயல்பாட்டினை நாம் முறைப்படுத்தலாம், எடுத்துக்காட்டாக, சரக்கு பொருட்களை வரவழைத்தல் (கப்பல், இரயில் அல்லது சாலை வழி), அவைகளைப் பெறுதல், மற்றும் போக்குவரத்துக் கட்டுப்பாடு போன்றவை. இன்றைய சூழ்நிலைகளில் கணினியின் உதவியுடன் மற்றும் வசதிகளுடன் வினாடிக்கு வினாடி என்ன மாற்றங்கள் நடைபெறுகின்றன என்பதைப் பொறுத்து நிகழ்வுகளை ஆங்காங்கே கட்டுப் படுத்த இயல்வதால், அதை செயல்படுத்தும் முறைமைகள் நமக்கு வீண் செலவுகளை குறைத்து, அனாவசியமான/ தேவையற்ற செயல்பாடுகள் மற்றும் தடைகளை நீக்கி, சுதந்திரமாக செயல்படலாம் மேலும் ஓரளவிற்கு இதனால் ஏற்படும் மன உளைச்சல்களில் இருந்தும் விடுபெறலாம். புதிய நோக்கத்துடன் வடிவமைக்கும் பொழுது, அனைத்து தேவைகள் மற்றும் உபாதைகளை மனதில் கொண்டு, சரக்குகளை ஏற்றி இறக்கும் பணியிடத்தை ஒரு மையமாக அரவணைத்து செயல் படுவது, மற்றும் தனித் தனியான வேறுபட்ட சேவை மையங்களை நிறுவுவதற்கு பதிலாக, திட்டமிட்டு, ஒருங்கிணைத்த சேவைகளை ஒரே இடத்தில் ஒரு கிரம வரிசையில் பரவலாக வழங்குவதற்கும் ஏற்பாடுகள் செய்யலாம். எடுத்துக்காட்டு: அத்தியாவசியப் பொருட்கள், விலை உயர்ந்த பொருட்கள், அழிந்திடும் பொருட்கள், அடிக்கடி தேவைப்படும் பொருட்கள், எப்போதேனும் தேவைப்படும் ஆனால் மிகவும் முக்கியமான பொருள், போன்ற பகுப்புகள் மற்றும் அவற்றின் அளவு, தக்க வைப்பதற்கான நேரம் மற்றும் எடை அல்லது தர நிர்ணயம் செய்வதற்கான வசதிகள் போன்றவை. இது போன்ற மேம்படுத்திய சுழற்சிமுறை உட்கட்டமைப்பு கொண்ட வளாகத்தை உருவாக்கும் பொழுது, வாகனங்களின் போக்குவரத்து மற்றும் அவைகளுக்கு ஒதுக்கப்படும் இடம் மற்றும் நேர ஒதுக்கீடுகளையும் மற்றும் சேவைகள் வழங்குவதற்காக ஏற்படுத்தும் பாதைகள் மற்றும் வழிமுறைகள் தெளிவாக இருக்க வேண்டும், மற்றும் இவை அனைத்திலும் ஏதேனும் பிழைகள் அல்லது தாமதம் ஏற்பட்டால், அதற்கான மாற்று வழிமுறைகள் மற்றும் பாதைகள் கணக்கில் எடுத்துக் கொள்ள வேண்டும். எ.கா: ஒரு ஆபத்தான சூழ்நிலை, நெருப்பு அல்லது வெள்ளப் பெருக்கம். வாகனத்தின் தரம், முறை, அளவு, அது கொண்டு வரும் பொருளின் தன்மை (நச்சுப் பொருள்), மற்றும் பின் பற்ற வேண்டிய கால அட்டவணை அனைத்தும் சரியாக கணக்கில் கொண்டு, மேலும் அருகாமையில் உள்ள இடங்கள் மற்றும் வசதிகளையும் சரியான முறையில் புரிந்து கொண்டு (ரயில் நிலையம் மற்றும் விமான நிலையம் இருக்கும் இடத்தில் இருந்து தூரம் மற்றும் பாதைகளின் தன்மை, போக்குவரத்து அடர்த்தி மற்றும் தடங்கல்கள் இல்லாத வழிப்பாதை) இவற்றை எல்லாம் கணக்கில் எடுத்துக் கொண்டு செயல் பட்டால், போக்குவரத்தில் சிக்கி மீள்வது, பாதசாரிகளுக்கு இடைஞ்சல் இல்லாமல் செயல்படுவது ஆகிய சிறு சிறு தடைகளையும் கணக்கில் கொண்டு மேலும் ஒழுங்கான முறையில் சேவைகள் வழங்க இயலும். பல்வேறு சேவை முனைகளை குழுவாக இருக்கும்படி அமைப்பதால் தேவை மிகுதி குறைந்து செயல்திறன் அதிகரிக்கிறது.
பொருள் முகாமைத்துவ வாரம்
ஒவ்வொரு ஆண்டும், இந்த விநியோக சங்கிலி முகாமைத்துவத் துறையில் ஈடுபட்டிருக்கும் தொழில் வல்லுனர்கள் மற்றும் அவர்களுடைய திறமையான செயல்பாட்டை போற்றும் வகையில், குறிப்பாக உடல் நல பாதுகாப்பில் ஈடுபட்டிருக்கும் வல்லுனர்களை சிறப்பிக்கும் முறையில், ஒரு வாரம் நீண்ட கொண்டாட்ட நிகழ்ச்சிகள் நடத்தும் முறை செயல்பாட்டில் உள்ளது. இந்த விழாக்களை அச்சொசியேசன் போர் ஹெல்த் கேர் ரிசோர்ஸ் அண்ட் மடீரியல்ஸ் மேனேஜ்மென்ட் மற்றும் நேசனல் ஹெல்த் கேர் ரிசோர்ஸ் அண்ட் மடீரியல்ஸ் மேனேஜ்மென்ட் ஆகிய இரு அமைப்புகள் இணைந்து வழங்குகின்றன. இதன் மூலம் விநியோக சங்கிலித்தொடர் முகாமைத்துவ வல்லுனர்கள் செய்துவரும் அரும் சேவைகளை வெளிச்சத்திற்கு கொண்டு வந்து, மேலும் அவர்கள் நோயாளிகளுக்கு வழங்கிவரும் உயர்ந்த தரம் கொண்ட நோயாளிகளின் உடல் நல மேம்பாட்டிற்கான அக்கறையை வெளிப்படுத்த ஒரு சந்தர்ப்பமாக அமைகிறது. இந்த ஆண்டு அதாவது 2010 ஆண்டின் பொருள் முகாமைத்துவ வாரம் அக்டோபர் 4-10 தேதிகளில் கொண்டாடுவார்கள்.
பயன்கள்
ஒரு திறன் வாய்ந்த பொருள் முகாமைத்துவத் திட்டம் ஒரு நிறுவனம் சார்ந்த முதன்மைத் திட்டத்தை, உன்னதமாகத் தயாரித்து, பல இடங்களில் தோன்றும் இடைவெளிகளை நிரப்பி சுற்றுச்சூழல் சம்பந்தப்பட்ட முதன்மை திட்டத்திற்கு, மிகவும் பொறுப்பான மற்றும் திறமைசாலியான விடைகளை அளிக்கவல்லதாகும். ஒரு செயல்திறன்மிக்க பொருள் முகாமைத்துவ திட்டம் மூலம் ஒரு கழக வளாகம், பணியிடம் அல்லது ஒரு குடியிருப்பு வளாகத்திற்கு எண்ணற்ற நன்மைகள் குவிகிறது. முதல் முறையாக இதில் நுழைபவருக்கு, நீண்ட நாட்கணக்கில் செலவுகளை மிச்சப் படுத்தி சேமிக்கும் வாய்ப்புள்ளதாகும், ஏன் என்றால் ஒரு வளாகத்தின் மைய உள்கட்டமைப்பினை தொகுத்து, மறுசீரமைத்து, நன்றாக நிர்வாகம் செய்யும் பொழுது, ஆண்டுக்கான செலவுகள் கணிசமாக குறைகின்றன. ஒரு கழக வளாகம், பணியிடம் அல்லது குடியிருப்பு வளாகம் அதன் வளாக நிலவர சொத்தின் மதிப்பு நல்ல மற்றும் சிறந்த பலனை பெற்றுத் தரும்.
ஒரு செயல்திறனுள்ள ஒருங்கிணைந்த பொருள் முகாமைத்துவத் திட்டத்தின் மூலம் வாகனங்கள் செயல்பாடு மற்றும் புகை வெளியேற்றம், திடக் கழிவு, அபாயகரமான கழிவு, மீழ் சுழற்சி முறை மற்றும் பயனுள்ள சேவைகள் போன்றவைகளை மேலும் சிறப்பான முறையில் முகாமைத்துவம் செய்ய வழிவகுக்கிறது. அதன் காரணமாக, மேலும் “பசுமையான,” மேலும் தக்கவைக்கக் கூடிய, தக்கவைக்கும் படியான சுற்றுச்சூழல் உருவாக வழி வகுப்பதோடு, இன்றைய சூழ்நிலைகளில் நிறுவனங்கள் மேலும் சுற்றுச்சூழலை சார்ந்து இருக்க வேண்டிய நிர்பந்தத்தையும் ஒரு வகையில் சந்திக்க முடிகிறது. சொல்லப்போனால், இது போன்ற சுற்றுச்சூழல் சார்ந்த நன்மைகளால், ஆக்கத்திறனுடன் கூடிய பொருள் முகாமைத்துவ திட்டங்கள் வடிவமைப்பு மற்றும் புதுமைகளை புகுத்துவதற்கான செயல்பாடுகளால், ஆற்றல் மற்றும் சூழல்சார் வடிவமைப்பில் தலைமைத்துவம் (LEED)அமைப்பின் பாராட்டுதல்களையும், வரவுகளையும் பெற்றிட வழி வகுக்கும்.
தூர்வார் பொருள் முகாமைத்துவம்
தூர் வாருவதற்கு மூன்று வேறுபட்ட முகாமைத்துவ உத்திகளை கையாளலாம்: திறந்த-வெளி வழியாக தண்ணீர் வெளியேற்றுவது, தேக்கி வைத்து (அணைச்சுவர் கட்டி) அகற்றுவது, மற்றும் உபயோகமுள்ள பயன்பாடு. திறந்த தண்ணீர் வழியாக வெளியேற்றுவது என்பது தூர் வாரிய பொருட்களை நதிகள், ஏரிகள், கழிமுகங்கள், அல்லது கடலில் ஒரு குழாய் வழியாக கொண்டு சென்று வெளியேற்றுவதாகும் அல்லது அண்டா தூர்வாரிகள் மூலம் அல்லது ஓடங்கள் வழியாக வெளியேற்றல். தேக்கி வைத்து அகற்றுவது என்பது தூர் வாரிய பொருளை ஒரு அணைச்சுவர் கடற்கரை அருகிலோ, அல்லது மேனிலத்திலோ அமைத்து அடைப்பது, மற்றும் குழாய் வழியாக இதர பயன்பாடுகளுக்கு எடுத்துச் செல்லலாம்:
இதனால் சுற்றுச்சூழல் பாதிப்படைந்து அதனால் தூர் வாரிய பொருட்களை அகற்றும் பொழுது ஏற்படும் பாதிப்புகளை குறைக்கலாம், அவற்றை அப்படியே அதே வகையில், அல்லது இரசாயன முறைகளை பயன் படுத்தி, அல்லது உயிரியல் முறைமைகளை பயன்படுத்தி அதன் தன்மையை மாற்றி அமைக்கலாம் அல்லது குறைத்து வெளியேற்றலாம். பெரும்பாலான நீர்வழிதடங்கள் தொழில் மற்றும் மக்கள் வசிக்கும் பகுதியில் அமைந்துள்ளதால், அங்குள்ள கசடுகளில் இந்த மாசுபட்ட பொருள்கள் சேர வாய்ப்புள்ளது. சரியான வகையில் நிர்வாகம் வாகம் வாகம் செய்ய வில்லை என்றால், தூர் வாருவது மற்றும் தூர் வாரிய பொருட்களை அகற்றுவது ஆகிய செயல்பாடுகள், தண்ணீரின் தன்மையைக் குறைத்து, அல்லது தண்ணீருடன் கூடிய அல்லது நிலம் சார்ந்த நுண்ணியிர்களுக்கு பாதிப்பை ஏற்படுத்தலாம். தூர்வாரும் பொருள் வெளியேற்றத்தில், சுற்றுபுறசூழல் பாதுகாப்போடு சிறந்த முறையில் செயல்படுவதற்கு ஒரு நல்ல திட்ட வரைபடம், திட்டம் மற்றும் முகாமைத்துவம் மிகவும் அவசியமாகும்.
பயனுள்ள உபயோகம்
தூர்வாரிய பொருள் அல்லது இடத்தை பயன்படுத்துவது குறித்து பரவலாக பத்து பயன்படும் பிரிவுகள் அடையாளம் காணப்பட்டுள்ளது. அவை:
ஜி. பாவிக் எழுதிய கட்டுரை
வெளிப்புற இணைப்புகள்
பகுப்பு:வழங்கல் தொடர் மேலாண்மை பகுப்பு:கூகுள் தமிழாக்கம்-மேலாண்மை
என்றிக் சுவார்டெக்குரூன்
வரலாறு
என்றிக் சுவார்டெக்குரூன் 1667 ஆம் ஆண்டு சனவரி 26 ஆம் தேதி ஒல்லாந்தில் உள்ள ரொட்டர்டாம் என்னும் நகரில் பிறந்தார். இவரது தந்தையார் தியோபிலசு சுவார்டெக்குரூன், தாயார் மார்கிரெத்தா வான் எயுலென். என்றிக் சுவார்டெக்குரூன், உயர் தூதுவரான என்றிக் அட்ரியான் வான் ரூட் என்பவரின் செயலாளராக 1684 ஆம் ஆண்டில் கிழக்கு நாடுகளுக்கு வந்தார். இவர் தொடக்கத்தில் அடெல்போர்சுட்டென் (adelbolsten) என அழைக்கப்பட்ட பிரபுத்துவக் குடும்பங்களைச் சேர்ந்த இளைஞர்களுக்கான படைப்பிரிவில் இருந்தார். பத்தேவியாவுக்கு வந்த சிறிது காலத்தில் படைத்துறையில் இருந்து டச்சுக் கிழக்கிந்தியக் கம்பனியின் குடிசார் சேவைப் பிரிவுக்கு மாற்றப்பட்டார். இவரது திறமையினால் இவர் போக்கூடெர், ஒன்டெர்கூப்மன், கூப்மன் என விரைவில் பதவி உயர்வுகளைப் பெற்றார்.
இலங்கையிலும் இந்தியாவிலும் பணி
10 ஆண்டுகள் பல்வேறு பதவிகளிலும் அவர் பெற்ற அனுபவங்களின் பின்னர் 1694 ஆம் ஆண்டில் ஒப்பெர்கூப்மன் என்னும் தரத்துக்கு உயர்த்தப்பட்டு, ஒல்லாந்தரின் கட்டுப்பாட்டுக்குள் இருந்த யாழ்ப்பாண இராச்சியத்தின் கட்டளை அதிகாரியாகப் பதவி ஏற்றார். மூன்று ஆண்டுகள் யாழ்ப்பாணத்தில் பணியாற்றிய என்றிக் சுவார்டெக்குரூன், தற்காலிகமாக கம்பனியின் கட்டுப்பாட்டுக்குள் இருந்த மலபார் கரையோரப் பகுதிகளுக்கான ஆணையாளராக இந்தியாவுக்கு அனுப்பப்பட்டார் .. எனினும், இப்பணி முடிவடைந்த பின்னர் இவர் யாழ்ப்பாணத்துக்குத் திரும்பி வரவில்லை. மாற்றாக சூரத்துக்கு அனுப்பப்பட்டார். அங்கே நான்கு ஆண்டுகள் பணியாற்றிய பின்னர் பத்தேவியாவில் இருந்த உயர் ஆட்சியின் செயலரானார். ஓராண்டு பணியாற்றிய பின்னர் 1704 ஆகத்து 4 ஆம் தேதி இவர் இந்தியாவுக்கான மேலதிக கவுன்சிலராக (Extraordinary Councillor of India) உயர்ந்தார். 1715 ஆம் ஆண்டில் இவர் கவுன்சிலராகத் தரம் உயர்த்தப்பட்டார். இவருக்கு ஆளுனர் நாயகமாகப் பதவி ஏற்க வாய்ப்புக் கிடைத்த போதும் அப்பதவிக்குரிய தகைமை தனக்கு இல்லை எனக்கூறி இரண்டு தடவைகள் அப் பதவியை ஏற்க மறுத்துவிட்டார். எனினும், 1718 ஆம் ஆண்டு இந்தியாவிலிருந்த ஒல்லாந்த அரசுக்கான ஆளுனர் நாயகமாகப் பதவி ஏற்றுக்கொண்டார். 1720ல் இது நெதர்லாந்தில் முறையாக ஏற்றுக்கொள்ளப்பட்டது. ஏறத்தாழ ஆறு ஆண்டுகள் இப் பதவியில் இருந்த என்றிக் சுவார்டெக்குரூன், 1724 அக்டோபர் 16 ஆம் தேதி தானாகவே பணியில் இருந்து ஓய்வு பெற்றுக்கொண்டார்.
இறப்பு
ஓய்வின் பின்னர் தனது தாய் நாடான நெதர்லாந்துக்கு அவர் திரும்பிச் செல்லவில்லை. பத்தேவியாவிலேயே தங்கி எளிமையான வாழ்க்கை நடத்தினார். பதவியிலிருந்து ஓய்வு பெற்று ஏறத்தாழ நான்கு ஆண்டுகளின் பின்னர் 1728 ஆகத்து 12 ஆம் தேதி என்றிக் சுவார்டெக்குரூன் பத்தேவியாவில் காலமானார். இவர் உயர் குடும்பத்தில் பிறந்து, உயர்ந்த பதவிகளையும் வகித்து மிகவும் உயர்ந்த நிலையை எட்டியபோதும் மிகவும் அடக்கமாகவே வாழ விரும்பினார். இறந்த பின்னர், தனது உடலை உயர் சமூகத்தினர் அடக்கம் செய்யப்படும் இடங்களில் அன்றிப் பொதுமக்களை அடக்கம் செய்வதற்கான இடுகாட்டிலேயே அடக்கம் செய்யவேண்டும் என விரும்பினார். இதற்கு இணங்க இவரது உடல் பத்தேவியாவில் போத்துக்கீசத் தேவாலயத்துக்கு அருகில் இருந்த இடுகாட்டில் அடக்கம் செய்யப்பட்டது ..
உசாத்துணைகள்
பகுப்பு:யாழ்ப்பாணத்தின் ஒல்லாந்தக் கட்டளை அதிகாரிகள் பகுப்பு:டச்சுக் கிழக்கிந்தியக் கம்பனியின் ஆளுனர்கள் பகுப்பு:1667 பிறப்புகள் பகுப்பு:1728 இறப்புகள்
கிளைவ் ரைஸ்
கிளைவ் எட்வர்ட் பட்லர் ரைஸ் (Clive Edward Butler Rice, 23 சூலை 1949 – 28 சூலை 2015) என்பவர் தென்னாப்பிரிக்காவின் பன்னாட்டுத் துடுப்பாட்ட வீரர் ஆவார். பல்-துறை ஆட்டக்காரரான இவர் தனது முதல் தர ஆட்டத்தை 40.95 என்ற சராசரி ஓட்டங்கள் ஆகவும், 22.49 என்ற சராசரி பந்து வீச்சாகவும் முடித்துக் கொண்டார். இவர் 1979 முதல் 1987 வரை இங்கிலாந்தின் நோட்டிங்கம்சயர் அணியின் தலைவராக விளையாடினார்.
இவர் 1969 இல் தென்னாப்பிரிக்க அணி உலகப் போட்டிகளில் இருந்து தனிமைப்படுத்தப்படுவதற்கு சிறிது காலத்திற்கு முன்பாக தனது முதலாவது முதல்-தரப் போட்டியில் விளையாடினார். தென்னாப்பிரிக்க அணிக்காக மூன்று பன்னாட்டு ஒருநாள் போட்டிகளில் விளையாடினார்.
ரைஸ் மூளைக் கட்டி நோயினால் பாதிக்கப்பட்டு தனது 66வது அகவையில் 2015 சூலை 28 அன்று காலமானார்.
ஆப்கானித்தானில் இந்து மதம்
ஆப்கானிஸ்தானில் இந்து மதம் என்பது ஆப்கானிஸ்தானில் வாழும் ஒரு சிறு குழுவினரால் பின்பற்றப்படுகிறது. ஆப்கானிய இந்துக்கள் என அழைக்கப்படும் சிறுபான்மையினரான இவர்கள் காபூல் மற்றும் நாட்டின் பிற முக்கிய நகரங்களில் வாழ்கின்றனர். இக்குழுவினர் எண்ணிக்கை சுமார் 1,000 ஆகும். இஸ்லாமியர்களின் ஆக்கிரமிப்புக்கு முன்பு ஆப்கானிஸ்தானில் இந்து சமயம் உட்பட பல சமயங்கள் பின்பற்றப்பட்டது.
கிளைவ் ரைஸ்
வெளி இணைப்புகள்
பகுப்பு:1949 பிறப்புகள் பகுப்பு:2015 இறப்புகள் பகுப்பு:தென்னாபிரிக்கத் துடுப்பாட்டக்காரர்கள் பகுப்பு:நாட்டிங்ஹாம்சையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள்
வல்லவன் (இசைத் தொகுப்பு)
வல்லவன் என்பது யோகி பி உடன் நட்சத்ரா இசைக்குழு 2008 இல் வெளியிட்ட ஒரு தமிழ் சொல்லிசை இசைத் தொகுப்பு ஆகும். இந்த இசைத்தட்டில் இடம்பெற்ற மடை திறந்து என்ற பாடல் தமிழ் சொல்லிசைக்கு ஒரு முன்னோடிப் பாடலாகப் பலரால் கருதப்படுகிறது. இந்த இசைத் தொகுப்பு மலேசியா, இந்தியா உட்பட பல நாடுகளில் பரந்த வரவேற்பைப் பெற்றது.
பகுப்பு:தமிழ் சொல்லிசை இசைத் தொகுப்புக்கள் பகுப்பு:மலேசியத் தமிழ் இசைத் தொகுப்புக்கள் பகுப்பு:2008 தமிழ் இசைத் தொகுப்புக்கள்
புறக்கோட்டை
புறக்கோட்டை (Pettah) இலங்கையின் கொழும்பில் உள்ளதோர் நகர்ப்பகுதி ஆகும். இது கொழும்பின் மையப்பகுதியான கோட்டையிலிருந்து கிழக்கில் உள்ளது. இங்குள்ள திறந்தவெளிச் சந்தையும் கடைகளும் புகழ்பெற்றவை. ஜாமி-உல்-அல்ஃபார் மசூதியும் கான் மணிக் கூண்டும் குறிப்பிடத்தக்க அடையாளங்களாகும்.
மக்களியல்
இது பலதரப்பட்ட இனத்தவரும் சமயத்தவரும் வசிக்குமிடமாகும். சோனகர்களும் மெமோன்களும் கூடுதலாக உள்ளனர்.இருப்பினும் பெருமளவில் சிங்களவர்களும் தமிழர்களும் இங்கு வசிக்கின்றனர். பரங்கியர்கள்,இலங்கை மலேயர்கள் மற்றும் பிற இனத்தவரும் இங்குள்ளனர். பௌத்தம், இந்து சமயம், இசுலாம்,கிறித்தவம் முதன்மையான சமயங்களாகவும் மற்ற சமயங்களும் நம்பிக்கைகளும் சிறுபான்மையாகவும் கடைபிடிக்கப்படுகின்றன.
ரேடியம் புளோரைடு
ரேடியம் புளோரைடு (Radium fluoride) RaF2 என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். மிகவும் சக்திவாய்ந்த கதிரியக்கத் தன்மை கொண்ட சேர்மமென்றும் இது கருதப்படுகிறது. லாந்தனைடு புளோரைடுகளுடன் சகவீழ்படிவாக ரேடியம் புளோரைடும் வீழ்படிவாகிறது. கால்சியம் புளோரைடு சேர்மத்தை ஒத்த புளோரைட்டு படிக வடிவத்திலேயே இதுவும் படிகமாகிறது.
தயாரிப்பு
ரேடியம் உலோகத்துடன் ஐதரசன் புளோரைடு வாயுவை வினைபுரியச் செய்தால் ரேடியம் புளோரைடு உருவாகிறது.
மேற்கோள்கள்
பகுப்பு:ரேடியம் சேர்மங்கள் பகுப்பு:புளோரைடுகள்
கிலாரி மாடு
கிலாரி மாடுகள் (கன்னடம்:ಖಿಲಾರಿ/மராத்தி:खिल्लारि) என்பவை இந்தியாவைச் சேர்ந்த போஸ் இன்டிகஸ் மாட்டினத்தின் ஒரு கிளை இனமாகும். இவை மகாராட்டிரத்தின் சாத்தாரா மாவட்டம், கோலாப்பூர் மாவட்டம், சாங்கலி ஆகிய வட்டாரங்களிலும், கர்நாடகத்தின் பிஜப்பூர், தார்வாட் பெல்காம் மாவட்டப் பகுதிகளில் வளர்க்கப்படுகின்றன. இந்த இன மாடுகள் அப்பகுதியில் உள்ள வெப்பமண்டல மற்றும் வறட்சி வாய்ப்புகளை தாங்கி வாழக்கூடியனவாக உள்ளன. மேலும் அங்கு கடினமான வேளாண் பணிகளை செய்யம் திறனை கொண்ட மாடுகளாக உள்ளதால் இது உள்ளூர் விவசாய சமூகத்திற்கு சாதகமாகவே உள்ளன. இருந்தபோதும், அண்மைக் காலமாக இந்த இன மாடுகள் அதன் குறைந்த பால் கொடுக்கும் தன்மையால் எண்ணிக்கை குறைந்து வருகிறது. இவை சாம்பல் கலந்த வெள்ளை நிறத்துடன் காணப்படும் இவற்றின் நடை வேகமாக இருக்கும்.
பிறப்பிடம்
கிலாரி மாடுகளில் பல வகைகள் உள்ள, இந்த இன மாடுகள் மைசூர் மாநிலம் அல்லது மகாராட்டிர மாநிலத்திலுள்ள ஹலிகார் மாடுகளில் இருந்து தோன்றியவை ஆகும்.
மேற்கோள்கள்
பகுப்பு:இந்தியாவில் தோன்றிய மாட்டு இனங்கள் பகுப்பு:மாடுகள்
நைட்ரோ அமீன்
நைட்ரோ அமீன்கள் (Nitroamines) என்பவை நைட்ரோ குழுவுடன் அமீன் சேர்ந்துள்ள சேர்மங்களைக் குறிக்கும். இங்கு அடிப்படை கனிமச் சேர்மம் R1 = R2 = H ஆக அமைவது நைட்ரமைடு ஆகும்.
மேற்கோள்கள்
பகுப்பு:வேதி வினைக்குழுக்கள் பகுப்பு:நைட்ரோ அமீன்கள்
நீலாவுக்கு நெறஞ்ச மனசு
நீலாவுக்கு நெறஞ்ச மனசு 1958 ஆம் ஆண்டு வெளிவந்த தமிழ்த் திரைப்படமாகும். கே. சோமு இயக்கத்தில் வெளிவந்த இத்திரைப்படத்தில் டி. ஆர். ராமச்சந்திரன், ஸ்ரீராம் மற்றும் பலரும் நடித்திருந்தனர்.
உசாத்துணை
பகுப்பு:1958 தமிழ்த் திரைப்படங்கள்‎ பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
இலங்கையின் மலைப் பொழில்கள்
காட்டுப் பகுதி
இலங்கையின் மலைப் பொழில்களின் அமைவு உண்மையில் கடல் மட்டத்திலிருந்து 1220 மீட்டர் உயரத்துக்கும் மேலாகவே காணப்படுகின்றது. இம்மலைப் பொழில்கள் மொத்தமாக 3099.5 எக்டேர் நிலப்பரப்பை, அதாவது இலங்கையின் மொத்த நிலப்பரப்பில் 0.05 வீதமானவற்றைத் தம்மகத்தே உள்ளடக்குகின்றன. இக்காடுகள் பிதுருதலாகல, கிக்கிலிமான, மீப்பிலிமான, அக்ரபோப்பத்தலாவ, சிவனொளிபாத மலை மற்றும் ஹக்கல போன்ற மலையுச்சிகளுடனான இடங்களிலேயே அமைந்துள்ளன. இவற்றின் கீழான பகுதிகளில், அதாவது கடல் மட்டத்திலிருந்து 1000-1500 மீட்டருக்கு இடைப்பட்ட பகுதிகளில், மலைப்பாங்கான காடுகள் காணப்படுகின்றன. அம்மலைப்பாங்கான காடுகள் மொத்தமாக 65,793.3 ஹெக்டேர் நிலப்பரப்பை, அதாவது இலங்கையின் மொத்த நிலப்பரப்பின் 1.04 வீதத்தைத் தம்முள் உள்ளடக்குகின்றன.
தன்மைகள்
இலங்கையின் நடுப்பகுதி மலைநாட்டின் மலைகளின் சராசரி உயரம் 1800 மீட்டராக இருந்த போதும் அவற்றிற் சில மலையுச்சிகள் 2500 மீட்டர்ர் உயரத்தை விடவும் கூடியனவாகும். கடல் மட்டத்திலிருந்து சராசரியாக 1500 மீட்டர் உயரத்தைக் கொண்டதாயிருந்தாலும் நக்கிள்ஸ் மலைத்தொடரின் சில பகுதிகள் 1800 மீட்டரிலும் கூடியனவாகும். இவ்வுயரத்தின் காரணமாக அங்கு காணப்படும் சராசரி வெப்பநிலை குறைவானது என்பதால் அப்பகுதிகள் தாழ்நிலப் பகுதிகளை விட குளிர்ச்சியானவையாகக் காணப்படுகின்றன. இப்பகுதிகளின் சராசரி வெப்பநிலை 15°C-20°C ஆகும். டிசம்பர் முதல் பெப்ரவரி வரை நிலவும் குளிர்காலத்தில் இப்பகுதிகளில் நிலத்தின் பனி ஏற்படுவதைக் காண முடியும்.
இக்காடுகள் பெறும் சராசரி வருடாந்த மழை வீழ்ச்சி 2000-2500 மிமீ ஆகும். மே முதல் செப்டெம்பர் வரை நிலவும் தென்மேற்குப் பருவ மழை காரணமாக பெருமளவு மழைவீச்சியைப் பெறுகின்ற போதும் திசம்பர் முதல் பெப்ரவரி வரை நிலவும் வடகிழக்குப் பருவ மழையும் குறிப்பிடத்தக்க மழைப் பொழிவை இக்காடுகள் பெறுவதற்குக் காரணமாகின்றது. இலங்கைத் தீவின் முக்கிய ஆறுகள் அனைத்தும் மத்திய மலைநாட்டிலேயே உற்பத்தியாகின்றன. அதேவேளை, அவ்வாறுகளுக்கான நீர்தாங்கு பகுதிகளாக இலங்கையின் மலைப் பொழில்கள் திகழ்கின்றன.
உயிர்ப்பல்வகைமை
இந்த மலைப் பொழில்களில் தாழ்நில மழைக்காடுகளிலும் பார்க்கக் கூடுதலான எண்ணிக்கையான இலங்கைக்குத் தனிச் சிறப்பான இனங்கள் காணப்படுகின்றன. இலங்கைத் தீவில் காணப்படும் பூக்குந் தாவரங்களில் அரைவாசிக்கும் கூடுதலானவையும் இலங்கைக்குத் தனிச் சிறப்பான முண்ணாணிகளில் 51 வீதமானவையும் இக்காடுகளில் காணப்படுகின்றன. சற்று விலகி நிற்கும் நக்கிள்ஸ் மலைத்தொடர் மத்திய மலைநாட்டுக்கே தனிச் சிறப்பாயமைந்து தப்பி வாழும் ஏராளமான தாவர இனங்களையும் விலங்கினங்களையும் கொண்டுள்ளது. இலங்கையின் மலைப் பொழில்களில் இலங்கைக்குத் தனிச் சிறப்பான மரங்கள், செடிகள், புதர்கள், மூலிகைகள் என்பவற்றில் 34 வீதத்தினைக் கொண்டுள்ளன.
முலையூட்டிகள்
இலங்கையின் மலைசார் மழைக்காடுகளில் காணப்படும் இலங்கையில் மட்டுமே காணப்படும் எட்டு முலையூட்டி இனங்களில் ஐந்து இனங்கள் இம்மலைப் பொழில்களுக்கே உரித்தானவையாகும். கொறிணிகள், பேரெலிகள், வௌவால்கள் போன்ற சிறிய முலையூட்டி இனங்களின் ஏராளமான துணையினங்கள் இம்மழைக்காடுகளிலேயே வாழ்கின்றன. இந்த முலையூட்டி (பாலூட்டி) இனங்களில் 70 சதவீதமானவை சிறிய பூனை ஒன்றின் பருமனிலும் குறைவானவையாகும். எனினும், இக்காடுகள் இலங்கையில் காணப்படும் மிகப் பெரிய ஊனுண்ணி விலங்கான இலங்கைச் சிறுத்தை வாழ்வதற்கு உகந்த இடமன்று. இலங்கைச் சிறுத்தை அழிவை எதிர்நோக்கும் விலங்காக வகைப்படுத்தப்பட்டுள்ளது. மேலும், இம்மலைப் பொழில்களில் காணப்படும் கொறிணிகளில் ஐந்து இனங்களும் அழிவை எதிர்நோக்குவனவாக வகைப்படுத்தப்பட்டுள்ளன.
ஊர்வனவும் ஈரூடகவாழிகளும்
பறவைகள், முலையூட்டிகள் என்பவற்றைவிட இலங்கையில் காணப்படும் ஊர்வன கூடுதல் தனிச் சிறப்பைக் காட்டுகின்றன. புதிய வகை மீனினங்கள், நண்டுகள் என்பவற்றுடன் தவளை இனங்களும் பல்லி இனங்களும் இலங்கையில் இன்னும் கண்டுபிடிக்கப்பட்ட வண்ணம் உள்ளன.
காப்பு
1990 முதல் 2005 வரையான 15 வருட காலப்பகுதியில் இலங்கையில் உலகிலேயே மிகவும் அதிகமாகக் கன்னிக் காடுகள் அழிக்கப்படுவது நிகழ்ந்துள்ளது. அக்காலப் பகுதியில் இலங்கையின் காட்டுப் பகுதியில் கிட்டத்தட்ட 18 வீதம் அழிக்கப்பட்டுள்ளது. அதன் காரணமாக இலங்கையின் விலங்கினங்கள் பல அழிவை எதிர்நோக்கத் தொடங்கின. 2005 ஆம் ஆண்டு மேற்கொள்ளப்பட்ட ஆய்வொன்றின் படி, இலங்கைக்கேயுரித்தான தவளை இனங்களில் 11 வகை இனங்கள், அதற்கு முந்தைய பத்தாண்டுகளில் முற்றும் அழிந்துள்ளன. அத்துடன், மேலும் 11 தவளை இனங்கள் அழிவுறும் நிலையை எதிர்நோக்கியுள்ளன. அவற்றின் வாழிடங்களுக்குப் பாதுகாப்பு வழங்கினாலேயன்றி அவற்றை அழிவிலிருந்து பாதுகாப்பது மிகக் கடினம். 1820 ஆம் ஆண்டு முதல் கோப்பிப் (காப்பி) பயிரிடவும் அதன் பின்னர் தேயிலைப் பயிரிடவும் பெரிய காடுகள் பலவும் அழிக்கப்பட்டுள்ளன. அக்காடுகளின் சில சிறிய பகுதிகள் வேறு விவசாயப் பயிர்களுக்காக ஒதுக்கப்பட்டன. பாதுகாக்கப்பட்டு தடை செய்யப்பட்ட பகுதிகளில் இன்னும் சட்டவிரோதமான முறையில் மாணிக்கக்கல் அகழ்வு நடவடிக்கைகள் தொடர்கின்றன.
மலைப் பொழில்களின் அழிவிற்கு அவற்றில் ஏற்படுகின்ற மண்ணின் நச்சுத் தன்மை மற்றுமொரு காரணமாகும். நக்கிள்ஸ் மலைத்தொடர் மாறுபாடான முறையில் அழிவிற்கு உட்பட்டுள்ளது. அப்பகுதிகளில் பெரியளவில் இடம் பெறும் நறுமணப் பொருட்கள் பயிரிடல், குறிப்பாக ஏலப் பயிர்ச்செய்கை காரணமாக காடுகள் அழிக்கப்படலாமெனும் அச்சம் நிலவுகிறது.
வசந்த் ராய்
வசந்த் ராய் (Vasant Rai) (1942-1985) இவர், இந்திய இசையில் உலகின் மிகவும் புகழ்பெற்ற நிபுணர்களில் ஒருவராக இருந்தார். மேலும் சரோத் என்ற இந்தோ-ஆப்கானிய கருவியை வாசித்தார்.
தனிப்பட்ட வாழ்க்கையும், கல்வியும்
இவர் பிரான்சின் பாரிஸில் பிறந்தார். ரவிசங்கரின் ஆசிரியராக நன்கு அறியப்பட்ட பாபா அலாவுதீன் கானின் கடைசி மாணவராக இருந்தார். அமெரிக்காவின் கார்னகி அரங்கத்தில் நடந்த நிகழ்ச்சிக்குப் பின்னர் இவர் தனது நியூயார்க்கு நகரத்தில் இறந்தார்.
தொழில்
இவர், 1975 முதல் 1982 வரை வான்கார்ட் ரெக்கார்ட் என்ற இசைத்தட்டு நிறுவனத்தின் மூலம் பிரத்தியேகமாக தனது இசை நிகழ்ச்சிகளை வெளியிட்டார். இவர் வாசிக்கும் சரோத் கருவி இவரது குரு அல்லாவுதீன் கானின் பரிசாகும்., இது 1930 களில் அல்லாவுதீன் கானின் தம்பி அயித் அலிகானால் செய்யப்பட்டது.
மேற்கோள்கள்
பகுப்பு:அமெரிக்க இந்துக்கள் பகுப்பு:1985 இறப்புகள் பகுப்பு:1942 பிறப்புகள்
புனித பிலிப் நேரி தேவாலயத் தாக்குதல்
புனித பிலிப்பு நேரியார் ஆலயம் மீதான எறிகணை வீச்சுத் தாக்குதல் (St. Philip Neri Church shelling) 2006 ஆகத்து 13 இல் இடம்பெற்றது. புனித பிலிப்பு நேரியார் ஆலயம் இலங்கையின் வடக்கே யாழ்ப்பாணக் குடாநாட்டில் வேலணைத் தீவில் அல்லைப்பிட்டி கிராமத்தில் அமைந்துள்ளது. இவ்வாலயம் மீதான எறிகணைத் தாக்குதல் இலங்கைப் படைத்துறையினரால் நடத்தப்பட்டதாகக் குற்றம் சாட்டப்படுகிறது. இத்தாக்குதலில் குறைந்தது 15 பேர் கொல்லப்பட்டனர், மேலும் 54 பேர் காயமடைந்தனர்.
பின்னணி
யாழ்ப்பாணத்தைக் கைப்பற்றும் நோக்கில் விடுதலைப் புலிப் போராளிகள் இலங்கை படைத்துறையினருடன் அல்லைப்பிட்டியில் சிறு சமரில் ஈடுபட்டனர் இலங்கை இராணுவத்தினரின் எறிகணை வீச்சுக்களுக்கு அஞ்சி நூற்றுக்கணக்கான பொதுமக்கள் தமது இருப்பிடங்களை விட்டு வெளியேறி புனித பிலிப்பு நேரியார் ஆலயத்தில் அடைக்கலம் புகுந்தனர்.
நிகழ்வு
2006 ஆகத்து 12 சனிக்கிழமை காலையில் விடுதலைப் புலிகள் அல்லைப்பிட்டியில் தரையிறங்கினர். இதனை அடுத்து இராணுவத்தினர் பின்வாங்கி அருகில் அமைந்திருந்த கடற்படைத் தளத்தினுள் சென்றனர். இராணுவத்தினர் கிராமைத்தை நோக்கி எறிகணை வீச்சை ஆரம்பித்தனர். இது அன்று இரவு முழுவதும் தொடர்ந்தது. யாழ்ப்பாண பல்கலைக்கழக ஆசிரியர்களின் மனித உரிமைகள் அமைப்பு வெளியிட்ட அறிக்கை ஒன்றின் படி இராணுவத்தினரின் பல்குழல் ஏவுகணைகள் அல்லைப்பிட்டிக் கிராமம் முழுவதும் வந்து வீழ்ந்ததாகத் தெரிவித்திருக்கிறது.
2006 ஆகத்து 13 ஞாயிற்றுக்கிழமை அதிகால 04:30 மணிக்கு பிலிப்பு நேரியார் ஆலயம் மீது எறிகணை ஒன்று வீழ்ந்தது. ஆலயத்தில் அடைக்கலம் புகுந்திருந்த 15 பேர் கொல்லப்பட்டனர். 54 பேர் காயமடைந்தனர். தேவாலய குருவானவர் திருச்செல்வம் நிகால் ஜிம் பிறவுண் காயமடைந்தோரை யாழ்ப்பாணம் சிகிச்சைக்காக கொண்டு சென்றார். அல்லைப்பிட்டியில் தங்கியிருந்த மேலும் 300 குடும்பங்களை அவர் ஊர்காவற்துறையில் உள்ள புனித மேரி தேவாலயத்திற்கு அனுப்பினார். குண்டு வீச்சு இடம்பெற்று ஒரு வாரத்தின் பின்னர் ஆகத்து 20 இல் அருட்தந்தை ஜிம் பிறவுன் காணாமல் போனார்.
பொறுப்பு
தேவாலயம் மீது தாம் தாக்குதல் நடத்தவில்லை என இராணுவத்தினர் மறுப்புத் தெரிவித்தனர். ஆனாலும், அரசுப் படையினராலேயே எறிகணைத் தாக்குதல் நடத்தப்பட்டதாக பொதுமக்கள் தெரிவித்தனர். பலாலி இராணுவமுகாமில் இருந்து ஏவுகணைகள் வீசப்பட்டதாக பொதுமக்கள் தெரிவித்ததாக யாழ் பல்கலைக்கழக மனித உரிமைகள் அமைப்பு தெரிவித்துள்ளது. விடுதலைப் புலிகளும் இவ்வாறே தெரிவித்தனர்.
மேற்கோள்கள்
பகுப்பு:இலங்கையில் தமிழர்கள் படுகொலைகள் பகுப்பு:2006 நிகழ்வுகள் பகுப்பு:இலங்கை இராணுவத்தினரின் தாக்குதல்கள் பகுப்பு:வேலணைத் தீவு பகுப்பு:இலங்கையில் பொதுமக்கள் படுகொலைகள்
பாலவாடி
பாலவாடி (Palavadi) என்பது இந்திய ஒன்றியம், தமிழ்நாட்டின், தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு   உட்பட்ட  ஒரு வருவாய் கிராமம் ஆகும்.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 13 கிலோமீட்டர் தொலைவிலும், நல்லம்பள்ளியில் இருந்து 13 கிலோ மீட்டர் தொலைவிலும்,  மாநில தலைநகரான சென்னையிலிருந்து 299 கிலோமீட்டர் தொலைவிலும் அமைந்துள்ளது.
மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 1176 குடும்பங்கள் வசிக்கின்றன. கிராமத்தின் மொத்த மக்கள் தொகையானது 4631 ஆகும். இதில் பெண்களின் எண்ணிக்கை 2259 என்றும், ஆண்களின் எண்ணிக்கை 2372 என்றும் உள்ளது. கிராமத்தின் மொத்த எழுத்தறிவு விகிதம் 59.3 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
பொன். கந்தையா
பொன்னம்பலம் கந்தையா (1 சூலை 1914 – 9 செப்டம்பர் 1960) ஈழத்துத் தமிழ் அரசியல்வாதி. இலங்கையின் வரலாற்றில் தமிழ் மக்களால் தெரிவு செய்யப்பட்ட ஒரேயொரு இடதுசாரி நாடாளுமன்ற உறுப்பினர். தாழ்த்தப்பட்ட தமிழ்ச் சிறுவர்களின் கல்வி மேம்பாட்டிற்காகப் பாடசாலைகளில் அவர்களையும் அனுமதிக்க வேண்டுமென்று கோரியவேளை 60களில் கல்வி அமைச்சராக இருந்த டபிள்யூ. தகநாயக்காவின் உதவியினால் தாழ்த்தப்பட்ட பிள்ளைகள் படிப்பதற்கென வசதியற்ற பகுதிகளில் 11 பாடசாலைகளைத் தொடக்கி வைத்தார். தனிச் சிங்களச் சட்டம் கொண்டு வரப்பட்ட போது பொன் கந்தையா நெருக்கடியிலிருந்து நெருக்கடிக்கு என்ற தலைப்பில் நாடாளுமன்றத்தில் புகழ் கொண்ட உரையை நிகழ்த்தினார்.
வாழ்க்கைச் சுருக்கம்
வடமராச்சியில் கரவெட்டியில் பிறந்த பொன். கந்தையா யாழ்ப்பாணம் இந்துக் கல்லூரியில் கல்வி கற்றார். இலங்கைப் பல்கலைக்கழகத்தில் பட்டப்படிப்பை முடித்துக் கொண்டு புலமைப்பரிசில் பெற்று கேம்பிரிட்ஜ் பல்கலைக்கழகம் சென்றார். இரண்டு ஆண்டுகளில் பொருளியலில் முதுமாணிப் பட்டம் பெற்றார். ஒக்ஸ்போர்ட் பல்கலைக்கழகத்தில் மேலும் இரண்டாண்டுகள் கல்வி கற்று இலங்கை திரும்பினார். இலங்கைப் பல்கலைக்கழகத்தில் விரிவுரையாளராகப் பணியாற்றிய கந்தையா பின்னர் பேராதனைப் பல்கலைக்கழகத்தில் நூலகராகப் பதவியேற்றார். கொழும்பு மாநகர சபையின் வேண்டுகோளின்படி, கொழும்பு பொது நூல்நிலையத்தை சீர்திருத்துவது பற்றி ஆராய்ந்து அறிக்கை வழங்கினார். பின்னர் மானிப்பாய் இந்துக் கல்லூரியில் ஆசிரியராகப் பணியைத் தொடர்ந்தார்.
அரசியல் வரலாறு
பொன்னம்பலம் கந்தையா இங்கிலாந்தில் கல்வி கற்ற போது இடதுசாரி மாணவர்களாக இருந்த பீட்டர் கெனமன், எஸ். ஏ. விக்கிரமசிங்க ஆகியோருடன் பழகும் வாய்ப்பைப் பெற்றார். இலங்கை திரும்பிய பொழுது இடதுசாரி சிந்தனையுடன் வந்தார். இலங்கையில் கம்யூனிஸ்ட் அமைப்பை உருவாக்குவதில் முதன்மைப் பங்கு வகித்தார்.
தேர்தல் வெற்றி
பருத்தித்துறை தேர்தல் தொகுதியில் 1947, 1952 தேர்தல்களில் பொதுவுடைமைக் கட்சி சார்பில் போட்டியிட்டுத் தோற்றார். ஆனாலும் 1956 தேர்தலில் 6,317 மேலதிக வாக்குகளினால் வெற்றியீட்டினார். பொன். கந்தையா 14,381 வாக்குகளும், மு. சிவசிதம்பரம் (சுயேட்சை) 8,064 வாக்குகளும், கே. துரைரத்தினம் (சமஷ்டிக் கட்சி) 5,859 வாக்குகளும் பெற்றனர். பின்னர் 1960 மார்ச் மாதத்தில் நடந்த தேர்தலில் புதிதாக உருவாக்கப்பட்ட உடுப்பிட்டி தேர்தல் தொகுதியில் போட்டியிட்டுத் தோல்வியடைந்தார்.
வெளி இணைப்புகள்
பகுப்பு:இலங்கை பொதுவுடமைவாதிகள் பகுப்பு:இலங்கை அரசியல்வாதிகள் பகுப்பு:இலங்கைத் தமிழ் அரசியல்வாதிகள் பகுப்பு:இலங்கையின் 3வது நாடாளுமன்ற உறுப்பினர்கள் பகுப்பு:1914 பிறப்புகள் பகுப்பு:1960 இறப்புகள் பகுப்பு:யாழ்ப்பாணம் இந்துக் கல்லூரியின் பழைய மாணவர்கள் பகுப்பு:இலங்கைத் தமிழ் ஆசிரியர்கள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:இலங்கையின் வட மாகாண நபர்கள்
கிலா முபாரக்
கிலா முபாரக் (Qila Mubarak) (பஞ்சாபி: ਕ਼ਿਲਾ ਮੁਬਾਰਕ, இந்தி: क़िला मुबारक, உருது: قلعہ مبارک‎), என்றறியும் இது, வடமேற்கு இந்தியாவின் பஞ்சாப் மாகாணத்திலுள்ள பட்டிண்டா நகரத்தின் இதயப்பகுதியில் அமைந்துள்ளது. தற்போதுள்ள இக்கோட்டை கட்டிடம் கி.பி 90-110-ம் ஆண்டு காலகட்டத்தில் கட்டப்பட்டதாகக் கூறப்படுகிறது. கிலா முபாரக் எனும் இந்த செங்கற் கோட்டை, பெரும் வரலாற்று முக்கியத்துவம் வாய்ந்த நினைவுச் சின்னமாக அறியப்படுகிறது.
சான்றாதாரங்கள்
பகுப்பு:பஞ்சாப் (இந்தியா) கோட்டைகள் பகுப்பு:பஞ்சாபின் வரலாறு
பொற்றைக்காடு சாஸ்தா கோயில்
பொற்றைக்காடு சாஸ்தா கோயில் தமிழ்நாட்டில் கன்னியாகுமரி மாவட்டம், பொற்றைக்காடு என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன.
மைக்கல் ரின்டல்
மைக்கல் ரின்டல் (Michael Rindel, பிறப்பு: பிப்ரவரி 9 1963), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 22 ஒருநாள் பன்னாட்டுத் துடுப்பாட்டப் போட்டிகளிலும், 113 முதல்தர துடுப்பாட்டப் போட்டிகளிலும், 190 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1994 - 1999 ஆண்டுகளில், தென்னாப்பிரிக்க ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
வெளி இணைப்பு
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1963 பிறப்புகள் பகுப்பு:வாழும் நபர்கள் பகுப்பு:பகிங்ஹாம்சையர் துடுப்பாட்டக்காரர்கள்
காடி
ஓர் அமிலம் அல்லது காடி அல்லது புளிமம் (Acid)என்பது ஒரு புரோட்டானைக் கொடையாக வழங்கக்கூடிய மூலக்கூறு அல்லது அயனியைக் குறிப்பிடுகிறது. புரோட்டான் என்பது ஐதரான் அல்லது ஐதரச மின்மவணு H+ ஆகும்  மாறாக, எலக்ட்ரான் இணையுடன் சேர்ந்து (இலூயிக் அமிலம்) சக பிணைப்பாக உருவாகும் திறன் கொண்டவற்றையும் காடி அல்லது அமிலம் எனலாம்.
புரோட்டான் வழங்கிகள் அல்லது புரோன்சிட்டெடு அமிலங்கள் முதலாவது வகை அமிலங்கள் எனப்படுகின்றன. நீர்த்த கரைசல்கள் எனப்படும் சிறப்பு சூழல்களில், புரோட்டான் வழங்கிகள் ஐதரோனியம் அயனிகளாக (H3O+) உருவாகின்றன. இவற்றை அறீனியசு அமிலங்கள் என்கிறோம். புரோன்சிட்டெடு மற்றும் மார்ட்டின் லோரி ஆகியோர் நீரியமில்லாத கரைப்பான்களுக்கும் அறீனியசு கோட்பாடு பொருந்தும் வகையில் கோட்பாட்டை பொதுமைப்படுத்தினர். ஒரு புரோன்சிட்டெடு அல்லது அறீனியசு அமிலம் வழக்கமாக வேதிக்கட்டமைப்புடன் இணைக்கப்பட்ட ஒரு ஐதரசன் அணுவைக் கொண்டிருக்கும். இந்த ஐதரசன் அணுவை இழந்தபிறகும் வேதிக்கட்டமைப்பானது ஆற்றல் மிக்கதாகவே பிணைக்கப்பட்டிருக்கும்.
நீரிய அறீனியசு அமிலங்கள் அவற்றுக்கான தனிச்சிறப்பு மிக்க பண்புகள் சிலவற்றைப் பெற்றுள்ளன. இப்பண்புகள் ஓர் அமிலம் குறித்த நடைமுறை விளக்கத்தை வழங்குகின்றன.
அமிலங்கள் புளிப்புச் சுவையுடன் நீர்த்த கரைசல்களாக உருவாகின்றன. நீல லிட்மசு தாளை சிவப்பு லிட்மசு தாளாக மாற்றுகின்றன. காரங்களுடனும் கால்சியம் போன்ற உலோகங்களுடனும் வினைபுரிந்து உப்புகளை உருவாக்குகின்றன. இலத்தீன் மொழியில் புளிப்புச் சுவைக்கு அசிடசு/அசெர் என்ற சொற்கள் பயன்படுத்தப்படுகின்றன. இதிலிருந்துதான் அமிலம் என்ற சொல் உருவானது. ஓர் அமிலத்தின் நிர்த்த கரைசல் காரகாடித்தன்மை சுட்டெண் மதிப்பு (pH) 7 க்கும் குறைவாக உள்ளது. காரகாடித்தன்மைச் சுட்டெண் 0 வில் இருந்து 14 வரை கணக்கிடப்படுகிறது. சுத்தமான நீரின் அமிலக்காரதன்மை 25 ° செ இல் 7.0 ஆகும், இதை நடுநிலை நீர்மம் என்று அழைக்கிறார்கள். காரகாடித்தன்மை சுட்டெண் 7.0 க்கும் கீழ் இருந்தால் அக்கரைசலை அமிலம் என்றும் காரகாடித்தன்மை சுட்டெண்  7.0 க்கும் மேல் அதிகமாக இருந்தால் அக்கரைசல் காரமாகவும் கருதப்படுகிறது. காரகாடித்தன்மை சுட்டெண் மதிப்பு குறைவு எனில் அக்கரைசலின் அமிலத்தன்மை அதிகம் என்றும் அதில் அதிக அடர்த்தியில் ஐதரசன் நேர்மின் அயனிகள் உள்ளன என்பது பொருளாகும். வேதிப்பொருட்கள் அல்லது பொருள்கள் அமிலங்கள் என்று அழைக்கப்பட்டால் அவை அமிலத்தன்மையுடன் காணப்படுகின்றன என்பதும் அதன் பொருளாகும்.
ஐதரோகுளோரிக் அமிலம், அசிட்டிக் அமிலம், கந்தக அமிலம், சிட்ரிக் அமிலம் போன்றவை அமிலங்களுக்கு எளிய பொதுவான எடுத்துக்காட்டுகளாகும். இரைப்பை நீரில் காணப்படுவதும், செரிமானத்தை செயலூக்குவதும் ஐதரசன் குளோரைடின் கரைசலான ஐதரோகுளோரிக் அமிலமேயாகும். கரிம அமிலமான அசிட்டிக் அமிலம் வினீகர் என்றும் அழைக்கப்படுகிறது. கந்தக அமிலம் கார்களின் மின்கல அடுக்குகளில் பயன்படுத்தப்படுகிறது. சிட்ரிக் அமிலம் எலுமிச்சை போன்ற சிட்ரசு வகைப் பழங்களில் காணப்படுகிறது. இங்கு கூறப்பட்ட அனைத்து அமிலங்களுமே திட, திரவ, வாயு நிலைகளில் காணப்படும் தூய்மையான பொருட்களின் கரைசல்களில் இருந்து தருவிக்கப்பட்ட கரைசல்கள் ஆகும். வலிமையான அமிலங்களும். அடர்த்தி மிகுந்த ஆனால் வலிமை குறைந்த சில அமிலங்களும் அரிப்புத்தன்மை கொண்டுள்ளன. இப்பண்பிற்கு கார்போரேன்களும் போரிக் அமிலமும் விதிவிலக்குகளாகும்.
இலூயிக் அமிலங்கள் இரண்டாவது வகை அமிலங்களாக வகைப்படுத்தப்படுகின்றன. இவை எலக்ட்ரான் இணைகளுடன் சேர்ந்து சகப்பிணைப்பாக உருவாகின்றன. போரான் முப்புளோரைடு இலூயிக் அமிலத்திற்கு எடுத்துக்காட்டாகும். இதிலுள்ள போரான் அணுவில் ஒரு காலியான ஆர்பிட்டால் உள்ளது. இந்த ஆர்பிட்டால் காரத்திலுள்ள அணுவின் தனி இணை எலக்ட்ரான்களுடன் காலியிடத்தைப் பகிர்ந்து கொண்டு சகப்பிணைப்பாக உருவாகின்றது. அமோனியாவில் உள்ள நைட்ரசன் காரத்திலுள்ள அணுவுக்கு உதாரணமாகும். புரோன்சிட்டெடு வரையறையை பொதுமைப்படுத்துதலின் ஒரு பகுதியாக இலூயிசு கருதினார். இதன்படி ஓர் அமிலமென்பது எலக்ட்ரான் இணைகளை நேரடியாக ஏற்றுக் கொள்ளும் அல்லது புரோட்டான்களை கரைசலில் வெளியிட்டு பின்னர் எலக்ட்ரான் இணைகளை ஏற்றுக்கொள்ளும் ஒரு வேதிப்பொருள் என பொருள் கொள்ளப்படுகிறது. எனினும், ஐதரசன் குளோரைடு, அசிட்டிக் அமிலம் மற்றும் பெரும்பாலான அமிலங்கள் போன்ற புரோன்சிட்டெடு அமிலங்கள் எலக்ட்ரான் இணைகளுடன் சேர்ந்து சகப்பிணைப்புகளாக உருவாவதில்லை. எனவே இவை இலூயிக் அமிலங்களாகக் கருதப்படுவதில்லை. மறுதலையாக, பல இலூயிக் அமிலங்கள் அறீனியசு அல்லது புரோன்சிட்டெடு லோரி அமிலங்களாக இருப்பதில்லை. நவீன சொல்லியலில் ஓர் அமிலம் என்பது முழுமைபெறாத புரோசிடெட்டு அமிலம் என்றும் மற்றும் இலூயிக் அமிலமாக இல்லாதது என்றும் கருதப்படுகிறது. எனவே வேதியியலர்கள் எப்போதும் இலூயிக் அமிலத்தை திட்டவட்டமாக இலூயிக் அமிலம் என்றே அழைக்கின்றனர்.
மாற்று விளக்கம்
காடிகள் எதிர்மின்னிகளை ஏற்றுக்கொள்ளும் தன்மை படைத்தவை.